Сочински национален парк

Сочинскиот национален парк ( ) е еден од националните паркови на Русија, стациониран во Западен Кавказ во близина на градот Сочи, во јужна Русија.Sochinsky National Park Овој парк е втор најстар национален парк во земјата, основан на 5 мај 1983 година.

 Топографија 
Националниот парк Сочи зафаќа површина од 1.937,37 км2 и заедно со Западен Кавказ се наоѓа на списокот на светско наследство на УНЕСКО. Паркот зафаќа голем предел од градот Сочи, кој се протега од границата со Туапсинскиот реон, помеѓу реките Шепси и Магри на северозапад, сè до границата со Република Абхазија, долж реката Псоу на југоисток и помеѓу Црното Море, сè до вододелницата кај Големиот Кавказ.

Во рамките на националниот парк Сочи, во неговата околина нема урбани и селски населби, како ни урбаниот дел на градот Сочи. На неговата северна страна се наоѓа Природниот резерват Кавказ.

 Историја 
Националниот парк Сочи е втор најстар национален парк во Русија и е создаден на 5 мај 1983 година. Во националниот парк се спроведува програма за обнова на популацијата на персиските леопарди во дивината. Паркот доби две женки леопарди во 2009 година од Туркменистан и двајца мажјаци во мај 2010 година. Во 2013 година во паркот, за прв пат во Русија, пар персиски леопарди родиле потомство во 2013 година, по педесет години. Нивните потомци биле ослободени во подрачјето на природниот резерват Кавказ.WWF (2009) Flying Turkmen leopards to bring species back to Caucasus. WWF, 23 September 2009Druzhinin, A. (2010). Iranian leopards make themselves at home in Russia's Sochi. RIA Novosti, 6 May 2010

 Растителен и животински свет 
Паркот изобилува со голем број растителни и животински видови. Според последниот попис, во паркот се наоѓаат : шилестоушест ноќник, мал глувчоушест ноќник, леопард, nyctalus lasiopterus, црн штрк, орел кликач , кавкаска дива мачка, сив сокол, смук и многу други.

Од растителни врсти во паркот се попишани : европска тиса, смоква, вилина коса, црн граб, салеп и многу други.

 Туризам 
Во рамките на националниот парк се отворени голем број центри за еколошка едукација. На почетокот на 2005 година беа отворени повеќе од 49 рекреативни објекти, беа изградени 28 патеки и 10 паркиралишта.

 Галерија 

 Користена литература 

 Надворешни врски 

 Официјална страница на националниот парк
 Мапа на националниот парк на страницата protectionplanet.net 

Категорија:Сочи
Категорија:Географија на Кавказ
Категорија:Национални паркови во Русија
Категорија:МСЗП-Категорија II